CELEX: 32011D0877
Language: sk
Date: 2011-12-19 00:00:00
Title: 2011/877/EÚ: Vykonávacie rozhodnutie Komisie z  19. decembra 2011 , ktorým sa ustanovujú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2004/8/ES a ktorým sa zrušuje rozhodnutie Komisie 2007/74/ES [oznámené pod číslom K(2011) 9523]

23.12.2011   
            
            
               SK
            
            
               Úradný vestník Európskej únie
            
            
               L 343/91
            
         VYKONÁVACIE ROZHODNUTIE KOMISIE
   z 19. decembra 2011,
   ktorým sa ustanovujú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2004/8/ES a ktorým sa zrušuje rozhodnutie Komisie 2007/74/ES
   [oznámené pod číslom K(2011) 9523]
   (2011/877/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2004/8/ES z 11. februára 2004 o podpore kogenerácie založenej na dopyte po využiteľnom teple na vnútornom trhu s energiou, ktorou sa mení a dopĺňa smernica 92/42/EHS (1), a najmä na jej článok 4 ods. 2,
   keďže:
   
               (1)
            
            
               Komisia podľa smernice 2004/8/ES stanovila v rozhodnutí 2007/74/ES (2) harmonizované referenčné hodnoty účinnosti samostatnej výroby elektriny a tepla, a tieto harmonizované referenčné hodnoty účinnosti pozostávajú z matice hodnôt rozlíšených podľa príslušných faktorov vrátane roka postavenia a typov palív.
            
         
               (2)
            
            
               Komisia má preskúmať harmonizované referenčné hodnoty účinnosti samostatnej výroby elektriny a tepla, a to prvýkrát 21. februára 2011 a potom každé štyri roky, s cieľom zohľadniť technologický vývoj a zmeny v rozložení energetických zdrojov.
            
         
               (3)
            
            
               Komisia preskúmala harmonizované referenčné hodnoty účinnosti samostatnej výroby elektriny a tepla s prihliadnutím na údaje z prevádzkového používania v realistických podmienkach poskytnuté členskými štátmi. Vývoj v oblasti najlepších dostupných a ekonomicky odôvodnených technológií, ktorý prebiehal počas obdobia rokov 2006 – 2011, ktoré bolo predmetom preskúmania, poukazuje na to, že pri harmonizovaných referenčných hodnotách účinnosti pre samostatnú výrobu elektriny by sa rozdiel uvedený v rozhodnutí 2007/74/ES v súvislosti s rokom postavenia kogeneračnej jednotky už nemal uplatňovať v prípade zariadení postavených od 1. januára 2006. V prípade kogeneračných jednotiek postavených v roku 2005 alebo skôr by sa však referenčné hodnoty mali uplatňovať naďalej s prihliadnutím na rok postavenia, aby sa zohľadnil pozorovaný vývoj v oblasti najlepších dostupných a ekonomicky odôvodnených technológií. Okrem toho sa v preskúmaní na základe nedávnych skúseností a analýzy potvrdilo, že by sa mali naďalej uplatňovať korekčné faktory týkajúce sa klimatických podmienok. Okrem toho by sa mali naďalej uplatňovať korekčné faktory na odvrátiteľné straty vznikajúce v prenosovej sústave, keďže straty vznikajúce v prenosovej sústave sa v predchádzajúcich rokoch nezmenili. Korekčné faktory v prípade strát vznikajúcich v prenosovej sústave by sa navyše mali uplatňovať aj na zariadenia, ktoré používajú drevené palivá a bioplyn.
            
         
               (4)
            
            
               V rámci preskúmania sa nedokázalo, že v sledovanom období došlo k zmene energetickej účinnosti kotlov, a harmonizované referenčné hodnoty účinnosti samostatnej výroby tepla by sa preto nemali vzťahovať na rok postavenia. Korekčné faktory týkajúce sa klimatických podmienok sa nevyžadovali, pretože termodynamika výroby tepla z paliva nezávisí do značnej miery od teploty okolia. Okrem toho korekčné faktory v prípade strát vznikajúcich v prenosovej sústave nie sú potrebné, keďže teplo sa vždy používa blízko miesta výroby.
            
         
               (5)
            
            
               Existuje potreba zaistiť stabilné podmienky na investície do kogenerácie a trvalú dôveru investorov. Z tohto pohľadu je takisto vhodné rozšíriť platnosť súčasných harmonizovaných referenčných hodnôt samostatnej výroby elektriny a tepla na obdobie rokov 2012 – 2015.
            
         
               (6)
            
            
               Údaje z prevádzkového používania v realistických podmienkach nepreukazujú štatisticky významné zlepšenie skutočnej prevádzky špičkových zariadení v sledovanom období. Referenčné hodnoty stanovené na obdobie rokov 2006 – 2011 v rozhodnutí 2007/74/ES by sa preto mali uplatňovať aj počas rokov 2012 – 2015.
            
         
               (7)
            
            
               V rámci preskúmania sa potvrdila platnosť súčasných korekčných faktorov týkajúcich sa klimatických podmienok a odvrátiteľných strát vznikajúcich v prenosovej sústave.
            
         
               (8)
            
            
               V prípade výroby tepla sa takisto potvrdilo používanie jediného súboru referenčných hodnôt na celé obdobie a upustenie od korekčných faktorov týkajúcich sa klimatických podmienok a odvrátiteľných strát vznikajúcich v prenosovej sústave.
            
         
               (9)
            
            
               S prihliadnutím na hlavný cieľ smernice 2004/8/ES, ktorým je podpora kogenerácie s cieľom ušetriť energiu, by sa mala motivovať na repasáciu starších kogeneračných jednotiek s cieľom zlepšiť ich energetickú účinnosť. Z týchto dôvodov by sa mali zvýšiť referenčné hodnoty účinnosti v prípade elektriny týkajúce sa kogeneračných jednotiek od jedenásteho roku od ich postavenia.
            
         
               (10)
            
            
               Tento prístup je v súlade s požiadavkou, aby harmonizované referenčné hodnoty účinnosti vychádzali zo zásad uvedených písmene f) prílohy III k smernici 2004/8/ES.
            
         
               (11)
            
            
               Mali by sa ustanoviť revidované harmonizované referenčné hodnoty účinnosti samostatnej výroby elektriny a tepla. Rozhodnutie 2007/74/ES by sa preto malo zrušiť.
            
         
               (12)
            
            
               Opatrenia stanovené v tomto rozhodnutí sú v súlade so stanoviskom Výboru pre kogeneráciu,
            
         PRIJALA TOTO ROZHODNUTIE:
   Článok 1
   Ustanovenie harmonizovaných referenčných hodnôt účinnosti
   Harmonizované referenčné hodnoty účinnosti pre samostatnú výrobu elektriny a tepla musia byť v súlade s hodnotami ustanovenými v prílohe I a v prílohe II.
   Článok 2
   Uplatňovanie harmonizovaných referenčných hodnôt účinnosti
   1.   Členské štáty uplatňujú harmonizované referenčné hodnoty účinnosti ustanovené v prílohe I v súvislosti s rokom postavenia kogeneračnej jednotky. Tieto harmonizované referenčné hodnoty účinnosti sa uplatňujú počas 10 rokov od roku postavenia kogeneračnej jednotky.
   2.   Od jedenásteho roku od roku postavenia kogeneračnej jednotky členské štáty uplatňujú harmonizované referenčné hodnoty účinnosti, ktoré sa na základe odseku 1 uplatňujú na 10-ročnú kogeneračnú jednotku. Tieto harmonizované referenčné hodnoty účinnosti platia jeden rok.
   3.   Na účely tohto článku rok postavenia kogeneračnej jednotky znamená kalendárny rok, keď sa v kogeneračnej jednotke prvýkrát vyrobila elektrina.
   Článok 3
   Korekčné faktory pre harmonizované referenčné hodnoty účinnosti pre samostatnú výrobu elektriny
   1.   Členské štáty uplatňujú korekčné faktory ustanovené v prílohe III písm. a) s cieľom prispôsobiť harmonizované referenčné hodnoty účinnosti ustanovené v prílohe I priemerným klimatickým podmienkam v každom členskom štáte.
   Ak na území členského štátu oficiálne meteorologické údaje vykazujú rozdiely v ročnej teplote okolia 5 °C alebo viac, daný štát môže na základe oznámenia Komisii využívať niekoľko klimatických pásem na účely prvého pododseku s použitím metódy ustanovenej v prílohe III písm. b).
   2.   Členské štáty uplatňujú korekčné faktory ustanovené v prílohe IV s cieľom prispôsobiť harmonizované referenčné hodnoty účinnosti ustanovené v prílohe IV odvrátiteľným stratám vznikajúcim v prenosovej sústave.
   3.   Ak členské štáty uplatňujú korekčné faktory ustanovené v prílohe III písm. a) aj korekčné faktory ustanovené v prílohe IV, uplatňovaniu prílohy IV predchádza uplatňovanie prílohy III písm. a).
   Článok 4
   Repasácia kogeneračnej jednotky
   Ak sa existujúca kogeneračná jednotka repasuje a investičné náklady na repasáciu presiahnu 50 % investičných nákladov na novú porovnateľnú kogeneračnú jednotku, kalendárny rok, keď sa v repasovanej kogeneračnej jednotke prvýkrát vyrobila elektrina, sa považuje za rok jej postavenia na účel článku 2.
   Článok 5
   Palivová zmes
   Ak kogeneračná jednotka využíva viac než jednu palivovú zmes, harmonizované referenčné hodnoty účinnosti na samostatnú výrobu sa použijú pomerne voči váženému priemeru energetického vstupu rôznych palív.
   Článok 6
   Zrušenie
   Rozhodnutie 2007/74/ES sa zrušuje.
   Článok 7
   Toto rozhodnutie je určené členským štátom.
   
      V Bruseli 19. decembra 2011
      
         
            Za Komisiu
         
         Günther OETTINGER
         
            člen Komisie
         
      
   
   
      (1)  Ú. v. EÚ L 52, 21.2.2004, s. 50.
   
      (2)  Ú. v. EÚ L 32, 6.2.2007, s. 183.
   
      PRÍLOHA I
      
         Harmonizované referenčné hodnoty účinnosti samostatnej výroby elektriny (podľa článku 1)
      
      V tabuľke uvedené harmonizované referenčné hodnoty účinnosti pre samostatnú výrobu elektriny sú založené na čistej kalorickej hodnote a štandardných podmienkach ISO (15 °C teplota okolia, 1,013 baru, 60 % relatívna vlhkosť).
      
                   
               
               
                  Rok postavenia
                  Typ paliva
               
               
                  Do roku 2001
               
               
                  2002
               
               
                  2003
               
               
                  2004
               
               
                  2005
               
               
                  2006 – 2011
               
               
                  2012 – 2015
               
            
                  Pevné palivo
               
               
                  Čierne uhlie/koks
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Lignit/lignitové brikety
               
               
                  40,3
               
               
                  40,7
               
               
                  41,1
               
               
                  41,4
               
               
                  41,6
               
               
                  41,8
               
               
                  41,8
               
            
                  Rašelina/rašelinové brikety
               
               
                  38,1
               
               
                  38,4
               
               
                  38,6
               
               
                  38,8
               
               
                  38,9
               
               
                  39,0
               
               
                  39,0
               
            
                  Drevné palivá
               
               
                  30,4
               
               
                  31,1
               
               
                  31,7
               
               
                  32,2
               
               
                  32,6
               
               
                  33,0
               
               
                  33,0
               
            
                  Poľnohospodárska biomasa
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Biologicky rozložiteľný (mestský) odpad
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Neobnoviteľný (mestský a priemyselný) odpad
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Živičná bridlica
               
               
                  38,9
               
               
                  38,9
               
               
                  38,9
               
               
                  38,9
               
               
                  38,9
               
               
                  39,0
               
               
                  39,0
               
            
                  Kvapalné palivo
               
               
                  Olej (plynový olej + zvyškový palivový olej), LPG
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Biopalivá
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Biologicky rozložiteľný odpad
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Neobnoviteľný odpad
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Plynné palivo
               
               
                  Zemný plyn
               
               
                  51,7
               
               
                  51,9
               
               
                  52,1
               
               
                  52,3
               
               
                  52,4
               
               
                  52,5
               
               
                  52,5
               
            
                  Rafinérsky plyn/vodík
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Bioplyn
               
               
                  40,1
               
               
                  40,6
               
               
                  41,0
               
               
                  41,4
               
               
                  41,7
               
               
                  42,0
               
               
                  42,0
               
            
                  Koksárensky plyn, vysokopecný plyn, ostatné odpadové plyny, teplo zo zhodnoteného odpadu
               
               
                  35
               
               
                  35
               
               
                  35
               
               
                  35
               
               
                  35
               
               
                  35
               
               
                  35
               
            
   
      PRÍLOHA II
      
         Harmonizované referenčné hodnoty účinnosti samostatnej výroby tepla (podľa článku 1)
      
      V tabuľke uvedené harmonizované referenčné hodnoty účinnosti pre samostatnú výrobu tepla sú založené na čistej kalorickej hodnote a štandardných podmienkach ISO (15 °C teplota okolia, 1,013 baru, 60 % relatívna vlhkosť).
      
                   
               
               
                  Typ paliva
               
               
                  Para/horúca voda
               
               
                  Priame využitie výfukových plynov (1)
                  
               
            
                  Pevné palivo
               
               
                  Čierne uhlie/koks
               
               
                  88
               
               
                  80
               
            
                  Lignit/lignitové brikety
               
               
                  86
               
               
                  78
               
            
                  Rašelina/rašelinové brikety
               
               
                  86
               
               
                  78
               
            
                  Drevné palivá
               
               
                  86
               
               
                  78
               
            
                  Poľnohospodárska biomasa
               
               
                  80
               
               
                  72
               
            
                  Biologicky rozložiteľný (mestský) odpad
               
               
                  80
               
               
                  72
               
            
                  Neobnoviteľný (mestský a priemyselný) odpad
               
               
                  80
               
               
                  72
               
            
                  Živičná bridlica
               
               
                  86
               
               
                  78
               
            
                  Kvapalné palivo
               
               
                  Olej (plynový olej + zvyškový palivový olej), LPG
               
               
                  89
               
               
                  81
               
            
                  Biopalivá
               
               
                  89
               
               
                  81
               
            
                  Biologicky rozložiteľný odpad
               
               
                  80
               
               
                  72
               
            
                  Neobnoviteľný odpad
               
               
                  80
               
               
                  72
               
            
                  Plynné palivo
               
               
                  Zemný plyn
               
               
                  90
               
               
                  82
               
            
                  Rafinérsky plyn/vodík
               
               
                  89
               
               
                  81
               
            
                  Bioplyn
               
               
                  70
               
               
                  62
               
            
                  Koksárensky plyn, vysokopecný plyn, ostatné odpadové plyny, teplo zo zhodnoteného odpadu
               
               
                  80
               
               
                  72
               
            
         (1)  Použijú sa hodnoty pre priame teplo, ak teplota je 250 °C alebo viac.
   
   
      PRÍLOHA III
      
         Korekčné faktory týkajúce sa priemerných klimatických podmienok a metódy na určovanie klimatických pásem na uplatňovanie harmonizovaných referenčných hodnôt účinnosti pre samostatnú výrobu elektriny (uvedené v článku 3 ods. 1)
      
      a)   Korekčné faktory týkajúce sa priemerných klimatických podmienok
      Korekcia na základe teploty okolia vychádza z rozdielu medzi ročnou priemernou teplotou v členskom štáte a štandardnými podmienkami ISO (15 °C).
      Korekcia bude takáto:
      
                  i)
               
               
                  0,1 % bodu straty účinnosti za každý stupeň nad 15 °C;
               
            
                  ii)
               
               
                  0,1 % bodu nárastu účinnosti za každý stupeň pod 15 °C.
               
            Príklad:
      Keď je priemerná ročná teplota v členskom štáte 10 °C, referenčná hodnota kogeneračnej jednotky v danom členskom štáte musí vzrásť o 0,5 % bodov.
      b)   Metóda určovania klimatických pásem
      Hranice každého klimatického pásma budú tvoriť izotermy (v celých stupňoch Celzia) priemernej ročnej teploty okolia, ktorá sa odlišuje minimálne o 4 °C. Teplotný rozdiel medzi priemernou ročnou teplotou okolia použitou v susedných klimatických pásmach bude minimálne 4 °C.
      Príklad:
      V členskom štáte priemerná ročná teplota okolia v mieste A je 12 °C a v mieste B 6 °C. Rozdiel je viac ako 5 °C. Členský štát má teraz možnosť zaviesť dve klimatické pásma oddelené izotermou 9 °C, čo predstavuje jedno klimatické pásmo medzi izotermami 9 °C a 13 °C s priemernou ročnou teplotou okolia 11 °C a ďalšie klimatické pásmo medzi izotermami 5 °C a 9 °C s priemernou ročnou teplotou okolia 7 °C.
   
   
      PRÍLOHA IV
      
         Korekčné faktory za odvrátiteľné straty vznikajúce v prenosovej sústave v prípade uplatňovania harmonizovaných referenčných hodnôt účinnosti pre samostatnú výrobu elektriny (uvedené v článku 3 ods. 2)
      
      
                  Napätie
               
               
                  Pre elektrinu exportovanú do prenosovej sústavy
               
               
                  Pre elektrinu spotrebovanú na mieste
               
            
                  > 200 kV
               
               
                  1
               
               
                  0,985
               
            
                  100 – 200 kV
               
               
                  0,985
               
               
                  0,965
               
            
                  50 – 100 kV
               
               
                  0,965
               
               
                  0,945
               
            
                  0,4 – 50 kV
               
               
                  0,945
               
               
                  0,925
               
            
                  < 0,4 kV
               
               
                  0,925
               
               
                  0,860
               
            Príklad:
      100 kWel kogeneračná jednotka s piestovým motorom poháňaná zemným plynom vyrába elektrinu 380 V. Z tejto elektriny sa 85 % použije na vlastnú spotrebu a 15 % sa napája do prenosovej sústavy. Zariadenie bolo postavené v roku 1999. Ročná teplota okolia je 15 °C (nie je potrebná žiadna korekcia na základe klimatických podmienok).
      V súlade s článkom 2 tohto rozhodnutia by sa v prípade kogeneračných jednotiek starších než 10 rokov mali uplatňovať referenčné hodnoty 10-ročných jednotiek. Podľa prílohy I k tomuto rozhodnutiu je harmonizovanou referenčnou hodnotou účinnosti za rok 2011 v prípade kogeneračnej jednotky poháňanej zemným plynom, ktorá bola postavená v roku 1999 a ktorá nebola repasovaná, referenčná hodnota na rok 2001, teda 51,7 %. Po korekcii strát vznikajúcich v prenosovej sústave by výsledná referenčná hodnota účinnosti pre samostatnú výrobu elektriny v tejto kogeneračnej jednotke bola (na základe váženého priemeru faktorov v tejto prílohe):
      Ref Εη = 51,7 % × (0,860 × 85 % + 0,925 × 15 %) = 45,0 %